किशन गी शाम दे बोलें च मैली भावना झलकदी सेही होई। शाम बस्सा च बेही गेआ। किशन दे सिरा उप्परा जियां आखो मनेबद्धी पंड उतरी गेई। नुहाड़े मना दी मोरी बंद होई गेई। पर, शाम दे प्रति गुस्सा अजें बी नुहाड़े मना च ऐ हा। किशन ने मूंह् परली बक्खी कीते दे गै आक्खेआ हा--"जे किश तूं मेरे कन्ने कीता, जेह्ड़े हिरखा दा सौदा तूं मेरे कन्ने पालेआ ते जेह्ड़ा भाईचारा तूं मेरे कन्ने नभाया में उसी जिदगी भर नेईं भुलङ। कोशश करियै बी भलाई नेईं सकङ।"